Inden du går i gang med at få bygget en kvist, skal du søge om byggetilladelse hos kommunen. Det skyldes, at kviste øger etagearealet på huset. Hos kommunen kan du tjekke lokalplanen for dit område, hvor der også kan være regler i forhold til etablering af kviste eller brug af byggemateriale. Hvis dit hus er fredet, er det vigtigt at få tilladelse af Kulturstyrelsen til at lave ændringer på boligen, hvilket en kvist går ind under.